# 24.2.2017

# Suomen Stratigrafisen Komitean toimintaraportti 2016

Jäsenet:

Kari Strand (Oulun yliopisto), (pj.)

Veli-Pekka Salonen (Helsingin yliopisto)

Matti Räsänen (Turun yliopisto),

Raimo Lahtinen (Geologian tutkimuskeskus)

Jarmo Kohonen (Geologian tutkimuskeskus)

Juha Karhu (Helsingin yliopisto)

Juha Pekka Lunkka (Oulun yliopisto)

Markku Väisänen (Turun yliopisto)

Jaakko Auri (Geologian tutkimuskeskus), (siht.)

Vuonna 2016 Kari Strand on jatkanut toimintaansa Suomen Stratigrafisen Komitean (SSK) puheenjohtajana ja Jaakko Auri on toiminut komitean sihteerinä. Komitealla on aktiivisessa toiminnassa sekä kallioperätyöryhmä (Precambrian) ja maaperätyöryhmä (Quaternary), joiden puitteissa toiminnan käytännön toteutusta on voitu viedä eteenpäin. SSK:lla oli kokoukset 9.6.2016 ja 12.12.2016 ja työryhmillä ei ole ollut erilliskokouksia vuoden 2016 aikana. Maaperätyöryhmä päätti kuitenkin pitää erilliskokouksensa heti vuoden 2017 alussa. Komitean toiminta on liittynyt muun muassa seuraaviin tehtäviin: Stratigrafisen aikataulun käännöstyö, GTK:n 1:1000 000 kallioperäkarttatietokanta, Holoseenin alajaottelu, Ruotsin stratigrafisen oppaan kommentointi ja Kansallisen karttatietokannan kehittäminen (GTK). Kallioperätyöryhmän puitteissa Strand on kommentoinut Geologian tutkimuskeskuksen 1:1 000 000 kallioperäkarttaan liittyvää täydentävää julkaisua GTK:n Special Paperissa. Maaperänkäsitteiden nimistöohjeistustyötä on jatkettu työryhmässä ja päädytty toteutettavan Suomen nykyisen stratigrafia- ja nimistöoppaan elektronisen version päivitystyöhön liittyen. SSK:ssa on pohdittu myös yhteistyön tiivistämistä GTK:n kanssa ja sitä mitä yliopistoilla on tarjota liittyen digitalisointiin ja Finstratiin. Yliopistoilla olisi tärkeä rooli myös uusien stratigrafiakäytäntöjen opettamisessa hyödyntäen GTK-tietokanta osaamista. Komitean työ jatkossa liittyy vahvasti Suomen formaaliin stratigrafian laatimiseen palvellen myös Finnstratin tarpeita. Pohjoismaisten stratigrafisten komiteoiden välistä yhteistyötä tullaan jatkossa edistämään. Yhteistyö sekä kansallinen edustus IGS:n ’Subcomission on Precambrian Stratigraphy’ ja ’ Subcomission on Quaternary Stratigraphy’ kanssa on järjestetty.